ผมพื่งจะเป็น. ใม่แสบ. ใม่ปวด. แต่มีหนองใหลออกมาครับ
สวัสดีค่ะ -โรคหนองในเป็นโรคติดต่อทางเพศสัมพันธ์แบ่งเป็น 2 ประเภท คือ โรคหนองในแท้ (Gonorrhea) ซึ่งเกิดจากการติดเชื้อแบคทีเรียชื่อ Neisseria gonorrhea และหนองในเทียม ซึ่งเกิดจากการติดเชื้อแบคทีเรียชนิดอื่นๆ-คนไข้ส่วนหนึ่งทั้งเพศชายและหญิงอาจไม่มีอาการ แต่ถ้ามีอาการในเพศชายอาจมีหนองสีเหลืองไหลออกจากอวัยวะเพศ ปัสสาวะขัด เป็นต้น ในเพศหญิงอาจมีปัสสาวะขัด ตกขาวผิดปกติ เป็นต้น-การป้องกัน ทำได้โดยการมีสามีหรือภรรยาคนเดียว หรือหากมีเพศสัมพันธ์กับคนที่ไม่แน่ใจว่าจะมีโรคติดต่อนี้หรือไม่ ควรสวมถุงยางอนามัยทุกครั้ง-การวินิจฉัยเพื่อแยกระหว่างหนองในแท้และเทียมให้ชัดเจน จะเป็นการนำหนองที่ได้มาย้อมหรือเพาะเชื้อ-เนื่องจากยาที่ใช้ในการรักษาและระยะเวลาที่รักษาของหนองในแท้และเทียมแตกต่างกัน อีกทั้งผู้ป่วยบางรายติดเชื้อที่ดื้อยาได้ค่ะ-ดังนั้นจึงแนะนำให้คนไข้มาพบแพทย์เพื่อวินิจฉัยและได้รับรักษาอย่างเหมาะสม อีกทั้งนำคู่ของคนไข้เข้ารับการรักษาด้วยนะคะ